ཁོང་ནང་སྲིད་ལས་ཁུངས་སུ་སླེབས་རྗེས་རྩིས་ཞིབ་སྙན་ཐོའི་ནང་གསལ་བའི་སྐྱོན་གནད་ཁག་ལ་མཇུག་སྐྱོང་དོ་ནན་གནང་སྟེ་སྐྱོན་གནས་ཉུང་དུ་ཕྱིན་ཡོད་པ་དང་།ལྷག་པར་རྩིས་ལོ་༢༠༡༦།༢༠༡༧ལོའི་རྩིས་ཞིབ་སྙན་ཐོའི་ནང་སྐྱོན་གནད་རྐང་གཅིག་ལས་མེད་པའི་རྩིས་ཀྱི་འགན་ཁུར་གཟེངས་སུ་ཐོན་པ་བྱུང་ཡོད་པ་དང་།རྩིས་ལོ་༢༠༡༥།༢༠༡༦ནས་རྒྱ་གར་དབུས་གཞུང་ནང་སྲིད་ལས་ཁུངས་ནས་བོད་མིའི་སྒྲིག་འཛུགས་ནང་སྲིད་ལས་ཁུངས་ཀྱི་ཁྱབ་ཁོངས་གཞིས་ཆགས་སྤྱི་ཚོགས་ཡོངས་ལ་གཟིགས་རྟོགས་ཆེད་རོགས་དངུལ་སྒོར་ས་ཡ་༨༠རེ་ལོ་ལྔའི་རིང་གནང་གཏན་འཁེལ་ཡོད་པ་ལྟར།བདུད་འདུལ་རྡོ་རྗེ་ལགས་ནས་འགན་འཁུར་སྣེ་འཁྲིད་འཐུས་ཤོར་མེད་པར་གནང་སྟེ་ད་བར་རོགས་དངུལ་མུ་མཐུད་ཐོབ་ཡོད་པ་བཞིན།བོད་མིའི་སྒྲིག་འཛུགས་ཀྱི་ལས་བྱེད་ལས་དོན་གཟེངས་ཐོན་གཟེངས་རྟགས་ཚོགས་ཆུང་ནས་ཁོང་ལ་གཟེངས་རྟགས་འབུལ་གཏན་འཁེལ་ཡོད་འདུག